KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2024. február 21-ei ülésére)


[bookmark: _Hlk158298426]TÁRGY:	A PETŐFI SÁNDOR VÁROSI KÖNYVTÁR INTÉZMÉNYVEZETŐJE, A PETŐFI SZÜLŐHÁZ ÉS EMLÉKMÚZEUM INTÉZMÉNYVEZETŐJE, TOVÁBBÁ AZ EGÉSZSÉGÜGYI ÉS GYERMEKJÓLÉTI ÉS SZOCIÁLIS INTÉZMÉNY INTÉZMÉNYVEZETŐJE RÉSZÉRE MEGÁLLAPÍTOTT MUNKABÉR/ ILLETMÉNY JÓVÁHAGYÁSA 


Magyarország helyi önkormányzatairól szóló 2011. évi CLXXXIX. törvény (továbbiakban: Törvény) 41. § (7) alapján a helyi önkormányzat képviselő-testülete gyakorolja a kinevezési jogkört az intézmény vezetője tekintetében, továbbá a Törvény 67. § (1) alapján a polgármester gyakorolja az egyéb munkáltatói jogokat az alpolgármester és az önkormányzati intézményvezetők tekintetében. 

A közalkalmazottak jogállásáról szóló 1992. évi XXXIII. törvény (továbbiakban Kjt.) 67. § alapján 
(1) A közalkalmazott a fizetési fokozata alapján járó illetményén felül illetménykiegészítésben részesülhet.  
(2) * A kollektív szerződés, ennek rendelkezése hiányában a munkáltató határozza meg, hogy a munkáltató a gazdálkodás eredményének mely hányadát és milyen feltételek szerint fordítja illetménykiegészítésre.
(3) A munkáltató, ha az elért teljesítménytől függően térítésben részesül, annak meghatározott hányadát illetménykiegészítésre fordíthatja jogszabályban, vagy ennek hiányában kollektív szerződésben foglaltak szerint. Ebben az esetben a közalkalmazottal külön megállapodásban kell meghatározni a részére járó illetménykiegészítés feltételeit és mértékét.
A munkáltatónak külön megállapodást kell kötnie a közalkalmazottal a juttatás feltételeiről és összegéről, mely alapján dr. Kállayné Major Marinát – Egészségügyi és Gyermekjóléti és Szociális Intézmény vezetőjét illetményen felüli kiegészítés illetné meg.

[bookmark: _Hlk158299143][bookmark: _Hlk158299278]A kulturális intézményekben foglalkoztatottak közalkalmazotti jogviszonyának átalakulásáról, valamint egyes kulturális tárgyú törvények módosításáról szóló 2020. évi XXXII. törvény alapján 2020. november 1 napjától a kulturális intézményben foglalkoztatottaknak a Kjt. szerinti közalkalmazotti jogviszonya a munka törvénykönyvéről szóló 2012. évi I. törvény (továbbiakban: Mt.) szerinti munkaviszonnyá alakult át, mely a Petőfi Sándor Városi Könyvtár intézményvezetője – Szabados Anna, továbbá a Petőfi Szülőház és Emlékmúzeum intézményvezetője, dr. Filus Erika jogviszonyát érintette. 
Az Mt. 45. § (1) alapján „A munkaszerződésben a feleknek meg kell állapodniuk a munkavállaló alapbérében és munkakörében.” Mt. 58. § alapján pedig „A felek a munkaszerződést közös megegyezéssel módosíthatják.”

Az általános bérnövekedéssel összhangban, figyelemmel a 2023. évi inflációra fentiek alapján javaslom, hogy a Képviselő-testület a határozat-tervezetben foglaltak szerint döntsön.


Kiskőrös, 2024. február 13.
                                                                                                                

    Domonyi  László s.k., 
polgármester




HATÁROZAT-TERVEZET

A Képviselő-testület:

1. dr. Kállayné Major Marina illetménykiegészítését külön megállapodásban foglalt feltételek szerint havi bruttó 98 577 Ft összegben, azaz kilencvennyolcezer-ötszázhetvenhét forint összegben határozza meg 2024. 03. 01 napjától 2025. 02. 28 napjáig. dr. Kállayné Major Marina illetménye az illetménykiegészítés mértékével 682 577 Ft, azaz hatszáznyolcvankettőezer-ötszázhetvenhét forint összegre módosul.
2. [bookmark: _Hlk158299288]Szabados Anna - Petőfi Sándor Városi Könyvtár intézményvezetője havi munkabérét 634 800 Ft összegben, azaz hatszázharmincnégyezer-nyolcszáz forint összegben állapítja meg 2024. 03. 01 napjától.
3. dr. Filus Erika - Petőfi Szülőház és Emlékmúzeum intézményvezetője havi munkabérét 608 350 Ft összegben, azaz hatszáznyolcezer–háromszázötven forint összegben állapítja meg 2024. 03. 01 napjától.

Felelős: 	polgármester
Határidő: 	értelemszerűen




















